- Hindi News
- National
- पहले दुष्कर्म किया फिर जहर देकर मारना चाहा, बदनामी के डर से युवती ने खुद निगला जहर
पहले दुष्कर्म किया फिर जहर देकर मारना चाहा, बदनामी के डर से युवती ने खुद निगला जहर
महिलापुलिसथाना ने नाबालिग युवती की शिकायत पर तीन युवकों के खिलाफ केस दर्ज किया है। आरोप लगाया कि उसके सहपाठी ने अपने दोस्तों के साथ उसके घर में घुसकर पहले दुष्कर्म किया और इसके बाद जहर देकर मारने का प्रयास किया है। अचानक युवती के भाई के घर आने पर आरोपी जहर वहीं फेंककर फरार हो गए। बदनामी के डर से युवती ने खुद ही जहर निगल लिया। इससे उसकी हालत खराब हो गई और परिजनों ने उसे अस्पताल में भर्ती कराया। युवती की शिकायत पर मामला दर्ज कर पुलिस आरोपियों की तलाश में जुटे हुए हंै।
शहर की ही एक कॉलोनी में रहने वाली 17 वर्षीय लड़की ने शिकायत में बताया कि दशमेश कॉलानी कैथल निवासी बलजीत उसके साथ स्कूल में पढ़ता था। वह उसे तीन चार साल से परेशान कर रहा था। शनिवार दोपहर को जब वह घर पर अकेली थी तो बलजीत उसके कमरे में घुस गया। कमरे में घुसने के बाद उसके दोस्त मंगू अमृत ने घर के दरवाजे बंद कर दिए। डर के मारे पीड़िता ने परिजनों को फोन करने के लिए मोबाइल उठाया तो आरोपी ने मोबाइल छीनकर दूर फेंक दिया और उसके साथ दुष्कर्म किया। दुष्कर्म के बाद आरोपी युवक पीड़िता का गला पकड़कर उसे जहर देने लगा। इसी दौरान पीड़िता का छोटा भाई वहां पहुंचने से आरोपी जहर फेंककर अपने साथियों के साथ मौके से फरार हो गया। आरोपी ने जाते-जाते पीड़िता को जान से मारने की धमकी भी दी। बदनामी के डर से पीड़िता ने खुद ही जहर उठाकर निगल लिया। जहर खाने से पीड़िता की हालत काफी गंभीर हो गई। थोड़ी देर बाद पीड़िता के परिजन घर पहुंचे तो उल्टियां लगते देख पीड़िता को सामान्य अस्पताल में दाखिल कराया।
^पीड़िता की शिकायत पर दशमेश कॉलोनी निवासी बलजीत मंगू अमृत के खिलाफ विभिन्न धाराओं के तहत मामला दर्ज कर लिया है। आरोपियों की तलाश की जा रही है। जल्द ही गिरफ्तार कर लिया जाएगा। निर्मला,एसएचओ, महिला पुलिस थाना कैथल
tgl_Latn sot_Latn hin_Deva hin_Deva hin_Deva hin_Deva hin_Deva